سوئد-ین خاریجی ایشلر ناظیری توبیاس بیلستروم بیلدیریب کی، اؤلکه‌سی‌نین یئنی ساغ- مرکزچی حکومتی تورکیه ایله ناتو-یا عضولوک سازیشی‌نین بوتون شرط‌لرینی یئرینه یئتیره‌جک.
"آسوشیتدپرس" (AP) خبر آژانسینا آچیقلاما وئرن توبیاس بیلستروم یئنی حکومتین تورکیه-نین بؤلوجو ترور تشکیلاتی پ.کا.کا/ی.پ.گ ایله باغلی ناراحات‌لیغینی بؤلوشدوگونو بیلدیریب.
ناظیر دئییب کی، گوندمده پ.کا.کا اولدوغو زامان سوئد حکومتی غیری-جدی حرکت ائتمه‌یه‌جک. ترور تشکیلات‌لاری‌نین سوئد تورپاق‌لاریندا فعالیت حقوقو اولمادیغی معناسی داشییان سیاتتین تامامیله آرخاسینداییق. هر شئی قانونی و تهلوکه‌سیز شکیلده ائدیلمه‌لی‌دیر. اوچ طرف‌لی سندده یازیلان و هر اوچ طرفین راضیلاشدیردیغی هر شئی بوتون طرف‌لر طرفیندن یئرینه یئتیریلمه‌لی‌دیر.
سوئد-ین باش ناظیری اولف کریسترسون دا اوکتبرین 20-ده اؤلکه‌سی‌نین ناتو-یا عضو‌لوگو ایله باغلی تورکیه-نین تهلوکه‌سیزلیک پروبلئم‌لری‌نین آرا‌دان قالدیریلماسی اوچون سعی‌لری آرتیرا‌جاق‌لارینی و ناتو عضولوگوندن سونرا بونون طلب‌لرینی یئرینه یئتیره‌جک‌لرینی بیلدیریب.
خاطیرلاداق کی، ژوئن‌ین 28-ده ناتو-نون مادرید ذیروه توپلانتی‌سیندا تورکیه، فینلاندیا و سوئد آراسیندا اوچ طرف‌لی سند ایمضالانیب.
آوقوستون 26-دا فینلاندیانین وانتا شهرینده سند چرچیوه‌سینده یارادیلمیش دایمی بیرگه مخانیزمین ایلک ایجلاسی کئچیریلیب.
